
2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever- Cros 


PROME MINISTER 


Mensahe di Prome Minister: 


ESFUERSO DI GOBIERNO Y CADA CIUDADANO 
TA PA 2023 TA UN BON AÑA PA CUMINSA 
TRECE PROGRESO Y BIENESTAR PA TUR 
CIUDADANO DI NOS PAIS 


Diabierna mainta, Prome cu su biahe di trabou na Hulanda, pa 
atende reunionnan riba e tema di recuperacion di Aruba, Prome 
Minister Evelyn Wever-Croes a gradici henter comunidad pa 
e atencion pero principalmente pa e confiansa deposita den 
Gabinete Wever-Croes pa maneha e pais aki. Prome Minister 
durante conferencia di prensa di Gobierno di Aruba pa anuncia 
su biahe, meta di su biahe y e diferente reunionnan hunto cu 
Minister Xiomara Maduro, a laga e siguiente reflexion pa Aruba 
henter: 


“Nos ta serando aña 2022, nos ta den e luna di Pasco y nos 
ta cerando un aña cu tabata hopi turbulente, un aña cu hopi 
tension, presion y nos no a logra pa tene tur cos trankil aki na 
Aruba debi na e presion cu nos tabata haya di Hulanda. 


Pero 2023 ta bay ta un otro aña, mi no ta bisa cu e ta bay ta 
facil. Mundo henter ta preparando pa un 2023 cu lo tin mas 
inflacion, no tin un bista cu e guera di Rusia y Ukraine ta bay 
finalisa. Hulanda ta preparando pa un recesion economico otro 
aña. A nos ainda ta premira crecemento economico. Nos ta 
mira cu e crecemento compara cu nos region y henter mundo 
ta mas grandi. Nos a ripara tambe cu e inflacion cu nos a sufri 
e aña aki ta halto pero mas abou cu esun di region y henter 
mundo. Kiermeen tin algo cu nos ta haciendo cu ta bayendo 
miho. 


Y nos esfuerso ta bay ta otro aña pa e ta un bon aña. Un aña 
cu ta cuminsa trece progreso y bienestar pa tur ciudadano di 
pais. En todo caso den e area financiero tin mas trankilidad 
aworaki cu Hulanda cu lo permiti nos concentra riba desaroyo 
di nos pais. Nos tin un surplus pa prome biaha despues di 


e pandemia. Nos ta orguyoso di esaki pasobra ora bo tin 
surplus bo por inverti den scolnan, den cas di cuido, den salud, 
infrastructura, husticia, den e sistema social pa yuda esnan 
mas vulnerabel. 


Un biaha mas danki pa e confiansa y cu Dios bendiciona cada 
ciudadano di nos pais”, Prome Minister Evelyn Wever-Croes a 
expresa. 

Prome Minister Evelyn Wever-Croes: 
Durante e siman di bishita di trabou na Den Haag, Hulanda 


PROME MINISTER Y MINISTER DI FINANSA 
A REUNI CU ALGEMENE REKENKAMER 
DI HULANDA 


Dialuna 28 di November, Prome Minister Evelyn IS 
Wever-Croes hunto cu Minister di Finansas, f 
Xiomara Maduro, a cuminsa cu reunionnan durante | 

e siman di bishita di trabou na Den Haag, Hulanda pa 
trata e tema financiero di Aruba. E mandatarionan 
di nos pais durante e siman aki lo reuni cu varios 
instituto pa asina splica con e situacion financiero | 
di nos pais ta y con Aruba ta recuperando. Aruba È 
su recuperacion ta hopi impresionante. 


Dialuna e mandatarionan a reuni cu Algemene 
Rekenkamer di Hulanda cu ta traha basta estrecho 
cu Algemene Rekenkamer di Aruba. E instituto aki 
di Hulanda ta comparti opinion di Gobierno cu Aruba 
a dal pasonan interesante pa den 3 aña ya tin un 
surplus den presupuesto. Algemene Rekenkamer 
di Hulanda ta encarga tambe pa controla Gobierno 
di Hulanda riba e sosten financiero cu nan a duna 
Aruba por lo tanto ta hopi importante pa nan sa 
con Gobierno di Aruba tambe ta mira tur esaki. 


E tema cu nos a toca awe ta e recuperacion di 
Aruba, con Aruba ta recuperando y pakico ta 
asina importante pa nos tin e claridad di e fiansa 
cu nos a haci cu Hulanda durante temporada 
di pandemia. Nos a presenta con Aruba ta 
recuperando economicamente cu turismo pero 
tambe financieramente. 


"Algemene Rekenkamer di Hulanda a keda impreciona pa 
wak con den 3 aña nos ta bay tin un surplus otro aña. Nan tin 
e informacion tambe pasobra nan ta controla e Gobierno di 
Hulanda riba e fiansanan cu nan a duna nos y e condicionnan 
cu ta bay wordo aplica na momento cu mester paga parti di e 
debe of ful e debe bek. Pa mi ta importante pa nos hendenan 
na Aruba sa cu nos ta tumando e situacion aki hopi na serio y 
cu nos ta tumando pasonan grandi pa recupera di e efectonan 
di e pandemia”, Prome Minister a duna di conoce. 


"Mi mester bisa cu nos a wordo bon ricibi, e storia di exito di 
Aruba ta hopi impresionante y bo ta wak cu e ta crea perspectiva 
p'e Hulandes ora e scuche di nos mes. Nos tin varios reunion e 
siman aki y mi tin fe y confiansa cu nan ta bay ta bon”, Prome 
Minister Evelyn Wever-Croes a expresa. 

Prome Minister Evelyn Wever-Croes: 


En conexion cu Dia Internacional di Eliminacion di Violencia Contra 
Hende Muhe, 


PROME MINISTER A BISHITA EXPOSICION DI 
"SHE'S GONE” NA CAS DI CULTURA 


"Ban haci nos maximo esfuerso pa yuda stop cu violencia contra 


hende muhe" 


En conexion cu Dia Internacional di Eliminacion di Violencia 
Contra Hende Muhe, diabierna 25 di November, Prome Minister 
Evelyn Wever-Croes a bishita e exposicion di "She's Gone" na 
Cas di Cultura cu a tuma luga dianan 23-26 di November. Un 
exposicion di hende muhenan asesina pa nan pareha, dirigi 
riba conscientisacion di e problema di violencia relacional. E 
actividad aki a wordo organisa pa UNHCR den colaboracion 
cu HIAS, FCVR, Fundacion Respetami y Cedehm, en conexion 
cu 16 dia di activismo contra violencia contra hende muhe. 
Mundialmente y na Aruba tambe, lo tuma luga varios actividad 
pa crea conscientisacion relaciona cu e topico aki. Den su 
discurso, Prome Minister a enfatisa cu nos cada un por yuda 
stop violencia contra hende muhe. 


Creando y elevando e nivel di conscientisacion ta aspectonan 
clave den prevencion di violencia contra hende muhe y 
mucha muhe. Globalmente, un den cada 3 hende muhe ta 
experimenta violencia di genero y esaki ta un cifra alarmante. 
Desafortunadamente, esaki ta pasa na Aruba tambe y nos 
mester haci prioridad pa detene. Violencia contra hende muhe 
y mucha muhe ta un di violacionnan di derecho humano di 
mas prevalente, persistente y devastador y ta afecta miyones 
di hende muhe y mucha muhe sin importa background, 
nivel educativo of edad. Violencia ta e pio manifestacion di 
descriminacion y desigualdad di genero. 


Tin diferente manera pa crea conscientisacion y un di nan ta a 
traves di arte. Presente na e exposicion tawata e artista Keren 
Goldstein di Israel kende ta pasa rond mundo pa colecta paña 
di hende muhenan cu a wordo asesina pa nan pareha, den 


GOBIERNO DI ARUBA 


diferente pais di mundo. Den e expo, e pañanan a wordo colga 
memey den e sala y na muraya tin potret di e pañanan, potret 
di e victima na bida bisti cu e paña y su storia. Mas o menos 
30 paña y 30 storia. Un exposicion hopi impresionante cu ta 
haci visibel e realidad duro di e consecuencianan di violencia. 


Dialuna 28 November 2022 
Continuacion PROME MINISTER A BISHITA EXPOSICION DI “SHE'S GONE”.... 


Tabata tin tambe e caso lamentable di Aruba, 
Natasha Kock, cu na 2019 a wordo asesina dilanti 
su dos yuinan. E yiunan tambe tabata tey diabierna 
durante e exposicion. “E exposicion aki lo no trece 
nan mama bek, ni lo calma e dolor di e famia, 
pero por yuda evita mas victima manera Natasha”, 
Prome Minister a duna di conoce. 


Prome Minister ta encurasha tur ciudadano pa uza 
e oportunidad cu exposicionnan y e actividadnan 
cu lo tuma luga ta brinda, pa papia riba e topico 
aki, e impacto y consecuencianan cu violencia | 
contra hende muhe y mucha muhe ta trece cu ne. | 
“Desde 25 november te 10 di december tin e 16 
dianan di activismo contra violencia contra hende 
muhe. Ban haci nos maximo esfuerso pa yuda stop 
cu violencia contra hende muhe”, Prome Minister 
Evelyn Wever-Croes a enfatisa. 


DIA DI 
INDEPENDENCIA 


PANAMA 


28 NOVEMBER 


Gabinete Wever - Croes II 

Aruba completo a demostra 
seriedad y responsabilidad, 


y principalmente determinacion pa 


recupera y progresa. 


Amara Madis 


Minister Maduro ta e siman aki na Hulanda pa brinda un bista riba e 
situacion financiero di Aruba 


TA IMPORTANTE PA ARUBA HAYA CLARIDAD 
RIBA E CONDICIONNAN DI PAGO DI E DEBE 
ACUMULA CU — 

E siman aki Minister Maduro hunto cu Minister President ta na 
Hulanda pa asina por reuni cu diferente persona y instancia 
pa brinda un bista riba e situacion financiero di Aruba. Esaki ta 
necesario pa asina na Hulanda tambe por tin un bon bista di e 
trabounan cu a wordo haci pa recupera e credibilidad financiero 
di nos Pais. Sigur awor cu Aruba a acumula un debe di 500 
miyon Euro na Hulanda pa surpasa e pandemia di COVID-19, 
ta bon pa na Hulanda tambe nan por tin un bista con Aruba ta 
para financieramente. 


Denter di poco Aruba mester cuminsa paga e debe aki bek na 
Hulanda. Como cu e debe aki tambe ta afecta e credibilidad 


financiero di nos Pais, ta importante pa Aruba haya claridad 
mas pronto cu ta posibel riba e condicionnan cu lo compaña e 
pago di e debe acumula cu Hulanda. E presentacion financiero 
cu lo wordo brinda durante e bishita na Hulanda, sigur lo por 
contribui pa por tin mas conocemento di e situacion financiero 
y e capacidad di Aruba pa paga e debe bek na Hulanda. 


Pa Aruba ta importante pa por haya claridad riba e condicion 
di pago di e debe acumula cu Hulanda pa asina por informa 
Aruba su creditornan debidamente. Aruba kier mantene un 
bon 'standing' cerca su creditornan y pesey ta importante pa 
tin claridad mas lihe cu ta posibel. 

Minister Maduro di Cultura ta informa riba presentacion di 
dr. Coen van Galen di Universidad di Radboud di Nijmegen: 


HIVONAN DI 


Recientemente Universidad di Aruba hunto cu e Comision 
Conscientisacion Sclavitud na Aruba di Ministerio di Finansa y 
Cultura, a organisa un anochi informativo na unda dr. Coen van 
Galen di Universidad di Radboud di Nijmegen a duna un charla 
titula 'Grenzeloze Slavernij en Vrijheid in de Cariben'. Dilanti un 
sala yen di interesado, dr. Van Galen a brinda splicacion riba 
e proyecto pa conecta e archivonan di e Paisnan den Caribe 
cu e meta pa haya sa mas di e migracion di persona cu a tuma 
luga despues cu Sclavitud a wordo aboli den Caribe. 


Sr. Van Galen a splica cu te cu awo e proyecto pa conecta e 
archivonan ta consisti di un Netwerk Internacional di Archivo 
entre Surnam y Corsou. Na e momentonan aki ta trahando 
pa Aruba tambe por conecta na e netwerk aki. Sigur awor cu 
Aruba a haci avancenan grandi riba e tereno pa digitalisa y haci 
nos documentonan historico accesibel, lo ta ideal pa Aruba su 
informacion historico tambe por ta accesibel riba e netwerk 
internacional aki. 


E coneccion di archivonan aki ta importante pa tur esnan 
cu kier haya sa mas di nan antepasadonan y nan link cu e 
islanan den Caribe. E informacion ta importante tambe pa por 
haci investigacion na structuranan den sociedad despues di 
e abolicion di sclavitud. Di e manera aki lo por haya un bista 
tambe con sclavitud y colonialismo a afecta e generacionnan 
despues di abolicion di sclavitud y te cu awor. 


Minister Maduro ta gradici dr. Van Galen pa e splicacion 
amplio y su interes pa Aruba tambe por ta conecta na e 
netwerk internacional aki. Durante e charla, Minister Maduro 


a splica esnan presente riba e trabounan importante cu 
Biblioteca Nacional Aruba BNA y Archivo Nacional Aruba ANA 
ta haciendo pa digitalisa y haci nos herencia cultural accesibel. 
E mandatario a invita tur presente pa mira e 2 programanan 
special 'Haci nos herencia cultural accesibel,' cu a wordo pasa 
na television pa informa riba e esfuersonan haci pa digitalisa y 
haci nos herencia cultural accesibel. Por mira tur dos parti di e 
programa via e youtube di Minister Xiomara Maduro. 

MINISTER MADURO ΤΑ GRADICI SRA YVONNE 
WEBB-KOCK PA SU 33 AÑA DEDICA NA 
MANEHO DI MONUMENTO NA ARUBA 


Yvonne ta baha cu un pensioen bon mereci 


Sra. Yvonne Webb-Kock di Monumentenbureau ta 
baha cu pensioen despues di a sirbi Pais Aruba pa 33 
aña. Pa conmemora e ocasion special, e personal di 
Monumentenbureau a organisa un bunita despedida pa 
Sra. Yvonne. Minister di Cultura Xiomara Maduro tabata 
presente pa gradici Sra. Yvonne pa su trabou y aporte 
importante na e conservacion di monumentonan na nos 
Pais como e prome directora di Monumentenbureau. 


Sra. Yvonne Webb-Kock, directora di Monumentebureau 
a encabesa varios proyectonan di conservacion di 
monumentonan di nos Pais Aruba. E prome proyecto di 
restauracion tabata di Stadhuis (Elloy Arends) hunto cu 
Hotel Colombia na Oranjestad. E edificio nobo di Censo 
a bin net entre e dos monumentonan aki pa asina por 
a conectanan cu otro. Demas proyectonan grandi cu a 
wordo restaura bou di e maneho di Sra. Yvonne, ta Ecury 
Complex caminda awe ta situa Museo Arqueologico 
Nacional Aruba, e restauracion y expansion di e edificio 
di Corte di Aruba situa na J.G. Emanstraat 51. Otro 
proyectonan ta entre otro e edificio di Controlaria General 
di Aruba (ARA) situa banda di e edificio di Elloy Arends, 
Stadhuis, Henriquezpand situa na Schelpstraat 36 y 38 
cu awendia ta situa e oficina di Monumentenbureau, 
Huisje Wild situa banda di Monumentenbureau, 
Vuurtoren California na Hudishibana, Cas Ceremonial pa 
Gobernador na Maria Christinastraat 2, Bestuurskantoor 


na L.G. Smith Boulevard 76, Watertoren na Oranjestad | 


y na San Nicolas, e grafnan colonial situa na diferente 
caminda na Aruba. Esaki ta algun di e cantidad di 
proyectonan cu Sra. Ing. Yvonne Webb-Kock como 
directora di Monumentenbureau a dirigi nan restauracion 
y mantencion. 

Un di e proyectonan cu sigur no por lubida ta e 


mudamento di e cas di Aruba Bank cu tabata situa den | 


Caya G.F. Betico Croes pa wordo ubica den Weststraat, 
actualmente ta situa Patio 15. 


Ademas di directora di Monumentenbureau pa 27aña 
Sra. Yvonne tabata secretario di Monumentenraad. 


Danki na e trabou di Sra. Yvonne, awe hopi monumento | 


ta restaura den nan gloria pa por conta nos nan storia. 
Minister Xiomara Maduro ta gradici Sra. Yvonne Webb- 
Kock pa tur su añanan di trabou loyal na Pais Aruba y 


ta desea su persona un pensioen bon mereci yena cu | 


tempo pa famia y hobby. 

Dialuna 28 November 2022 


E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


(UR vr 


crusa nos caminda. 


MINISTER 


Dialuna mainta Minister Dangui Oduber tabata na baby Beach 
caminda e a anuncia cu ta sigui traha ariba e masterplan di 
Seroe Colorado den e caso aki e proyecto di Baby Beach, 
anunciando e Fase 3 di Baby Beach su MasterPlan. E proyecto 
aki ta bay eleva henter e area rond di e playanan aki teniendo 
na cuenta e importancia di conserva nos naturalesa, creando 
asina un desaroyo di embeyesimento di e area na un manera 
sostenibel. 


E mandatario a menciona tambe cu e proyecto aki mester a 
keda cla caba pero door di henter e pandemia, e proyecto 
tabata tin un retraso di 2 aña. E pandemia a haci cu e fondonan 
a bira mas limita, despues di sinta na mesa na un manera hopi 
creativo a dicidi cu ta bay sigui cu e proyecto tog pero lo bay 
ehecuta esaki den diferente fase. 


Minister a trece dilanti cu ya caba Fase 2 di e proyecto di 
Baby Beach ta den pleno ehecucion caminda entre otro 
ta construiendo un area di parkeo completamente nobo, 
iluminacion nobo y un retonde nobo, cual tambe ta parti di e 
plan aki. Ta bay tin bañonan publico pa tur bishitante, lo pone 
tambe dos kiosko caminda hende por bay cumpra cuminda 


cultura Arubano y bende cuminda nan cu ta tipico den 
e area di Caribe. 

Den Fase 3 lo renoba e 2 tennis court, tambe lo traha 
riba un court multifunctional cu por wordo uza pa beach 
tennis, beach volley y beach soccer. E gazebo mei mei 
di e tennis courtnan lo bira un restaurant y lo renoba 
e trapi banda di esaki tambe uzando arte di mosaic. 
Tambe ta bay hala e turtle wall mas atras, yena e area 
cu santo blanco pa asina haci e beach mas grandi. 


Minister Oduber a menciona tambe cu pa Rodgers 

Beach tambe tin un proyecto similar caminda tambe 

lo bay construi area di parkeo, iluminacion, construi 

kioskonan pa bende cuminda y bebida. Aki tambe lo 

bay hala e caminda mas atras, traha un turtle wall y 
haci e beach mas grandi. 


E bestek pa Fase 3 ta disponibel caba na DOW pa 
cumpra, esaki ta bay pa 350 florin. Pa e promer kwartal di 2023 
lo start destaho pa renoba e tennis courtnan. Pa cu e gazebo 
mei mei di e courtnan, lo percura pa partner cu DOW y DIP pa 
ehecuta un openbaare prijsvraag y laga e contratista bin cu su 
mesun diseño y ehecucion. 

Turismo ta e driver di nos economia y pesei su desaroyo ta 
keda un prioridad. E gobierno aki ta para pa turismo di calidad, 
e turista cu ta bin pa calidad y pa contrubui na nos economia. 
Pesey ta hopi importante pa sigui inverti den e poducto Aruba. 
E proyectonan aki ta bay trece mas actividad pa San Nicolas 
pa asina percura cu e turista ta bin San Nicolas pa crea mas 
actividadnan economico. San Nicolas tin tur e potencial pa 
haya su fair share den e desaroyo di nos pais. 


Minister Oduber ta convenci cu e proyecto aki lo fungi como 
catalisado pa tur otro proyecto di sector priva cu lo sigui den e 
area aki. E proyecto aki ta posibel danki na un bon teamwork 
y cooperacion entre ministerio di Turismo, ATA, DOW y DIP. 
Sigur un proyecto importante pa e area di Seroe Colorado cu 
tambe ta haya su desaroyo. 


Cu accionan concreto y no cu plannan fantasma minister 
Oduber ta percurando pa proyectonan wordo ehecuta cu lo 
duna un balor agrega na producto Aruba. 

Dialuna 28 November 2022 


Ban keda mantene nos fe, optimismo, 


solidaridad y dedicacion, dunando 


tolerancia, amor prohimo, 


semper e miho di nos mes! 


MINISTER 


Geoffrey Wever 


MINISTER GEOFFREY WEVER A REUNI 


CU UNITED NATIONS DEVELOP-MENT 
PROGRAMME 


Diahuebs 24 november, Minister di 
Asuntonan Economico, Comunicacion 
y Desaroyo Sostenibel, mr. Geoffrey 
Wever, a reuni cu sr. Gerardo Noto, 
Resident Representative a.i. di United 
Nations Development program (UNDP) 
pa Aruba, Corsou, Sint Maarten y 
Trinidad and Tobago. E topiconan di e 
reunion tabata e Faculty SISSTEM di 
Univer-sidad di Aruba y implementacion 
di e Sustainable Development Goals 
(SDGs). 


Minister Geoffrey Wever ta Territorial 
Authorizing Officer di Aruba den 
cual Minister Wever tin e encargo y 
responsabilidad pa e administracion 
di proyectonan cu Union Europeo y 
proyectonan regional. Den cuadro 
di esaki Aruba ta den preparacion pa expande e Faculty of 
Sustainable Island Solutions through Science, Technology, 
En-gineering and Math (SISSTEM) di Universidad di Aruba 
cu fondonan di Union Eu-ropeo atraves di e “11th European 
Development Fund”. UNDP hunto cu Katholieke Universiteit 
Leuven tambe ta partner den e proyecto grandi aki. 


Minister Geoffrey Wever, como minister di Desaroyo Sostenibel, 
y UNDP como parti di Nacionnan Uni, a intercambia over e 
implementacion di e SDG framework di Na-cionnan Uni na 
Aruba. E SDG framework ta enfatisa e importancia di long-term 
planning y di partnerships strategico den e proceso aki pa por 
logra e metanan. Ca-da pais tin su propio retonan di desaroyo 
sostenibel pa traha riba dje. Esey ta wordo yama “localization 
of SDGs”, e SDGs mester wordo traduci na e necesidadnan 
na-cional di e pais. 


“Mi ta contento cu e partnership cu nos tin cu UNDP. Ta 
importante pa un pais tin partnerships fuerte local como 
tambe internacionalmente pa asina logra avansa metanan 
comun”, Minister Wever a comenta. 


Dialuna 28 November 2022 


Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


Edy ce 


Recientemente Minister Endy Croes a reuni directiva di S.V. 
Flatstone. Presente na e reunion informativo tabata presidente 
sr. Albertico Tico Loopstok, sr. Giandrick Laclé, Adriane 
Winterdaal y sra. Valerie Pietersz -Camacho. Den luna di 
october di e aña aki S.V. Flatstone a firma un statuut nobo y 
durante e reunion a presenta na e Mandatario di Deporte nan 
statuut y plan ambicioso pa e proximo aña cu nan ta desea pa 
wordo concretisa. Como tambe a pidi conseho y sosten na 
Mandatario di Deporte pa algun proyecto. E directiva a indica 
cu tin partners ta desea di inverti den e veld. 


Directiva di S.V. Flatstone a expresa gradicimento na e 
Mandatario di Deporte cu dos luna pasa a haci un inversion pa 
asina renoba y drecha tur luznan di e veld. Minister Endy Croes 
a indica cu e tabata bon reunion y ta sigui traha cu porta habri 
y solucion concreto. Den Gabinete Wever — Croes Il deporte y 
deportistanan ta central. 


κ 4 


Tur dialuna y diahuebs | 10:00 am 

Minister Endy Croes: 


RENOBACION ΡΙ COMPLEHO DEPORTIVO 
GUILLERMO PROSPERO TRINIDAD TA INICIA 


FIN DI JANUA 


Diabierna atardi Minister Endy Croes a reuni cu directiva di 
Fundacion Facili-dadnan Deportivo (FFD). Den e encuentro 
Mandatario di Deporte a informa e directiva oficialmen-te cu 
Gobierno di Aruba ta bay cuminsa cu renobacion di e stadion 
na Dakota, cu ta cay bou di Land Aruba. E renobacion ta planea 
pa cuminsa fin di januari 2023. E reunion tabata uno informa- 
tivo pa asina FFD cuminsa informa cu desde comienso di 
luna di februari 2023 no por tin ningun actividad deportivo den 
stadion na Dakota, ya cu lo wordo cera pa aproximadamente 

10 luna. Esaki ta conta tambe pa CEMEDAR cu doctornan 
deportivo cu ta huur e oficina den e stadion. Tambe a trata 
e vision di Gobierno pa tin plan di mantencion pa tur e otro 
facilidadnan cu FFD ta maneha. FFD a indica cu nan ta den 
pleno preparacion pa finalisa e rapport final cu tur e costonan 
cu lo keda presente na Mandatario di Deporte den e lunanan 
nos dilanto. FFD a duna tambe informacion di nan operacion. 
Minister Endy Croes ta sigui traha cu amor pa deporte en 
general na Aruba. 


MINISTER ENDY CROES A PRESENCIA E 
CONCIERTO DI PASCO MI AMOR Y GAITA 


Na Aruba nos por cuminsa sinti e ambiente di fin 
di afía. Diabierna anochi Min-ister Endy Croes 
a presencia e concierto Mi Amor y Gaita a Cas 
di Cultura organisa pa CV Producciones. E 
mandatario por a disfruta di e excelente concierto 
cu e legendario gaitero di Vene-zuela Ricardo 
Cepeda kende a wordo acomapaña pa grupo di 
gaita Maruba. Mester agrega cu e concierto gaitero 
a conta cu un show di baile di e grupo di baile 
Venezolano, Expresión Folclorica Venezolana. 


Presente na e concierto si Pasco tabata e famoso 
actor di cine y comediante, Venezolano sr. Amil-car 
Rivero cu a duna un espectacular show. Minister 
Endy Croes ta gradici organisadonan pa e in- 
vitacion alabes ta felicita nan cu e espectacular 
concierto Pasco cu a sa deleita esnan presente cu 
un excelente repertorio y presentacion. 


Dialuna 28 November 2022 


MINISTER ENDY CROES TA FELICITA TIGER 
TAEKWONDO ACADEMY CU E CAMPEONATO 
DI GALA TAEKWONDO KYORUGI & POOMSAE 

Diasabra mainta na Centro Deportivo Simeon Antonio a tuma 
luga apertura di campeonato Gala Taekwondo Kyorugi & 
Poomsae organisa pa Tiger Taekwondo Academy. 


E competencia a conta cu participacion di atletanan femenino 
y masculino den diferente categoria: infantil, cadete, junior, 
adulto y veterano. Sr. Isnardo Faro a representa a Minister 
Endy Croes na e ocasion aki. Sr. Faro a hiba palabra durante 
ceremonia di apertura den nomber di Mandatario di Deporte, 
unda den su discurso a elogia e dirigentenan di Aruba 
Taekwondo Bond pa nan excelente trabou cu nan ta haciendo 
pa nos hobennan di Aruba den e disciplina di taekwondo. Como 
tambe a felicita Tiger Teakwondo Academy cu recientemente 
a regresa Aruba cu varios medaya di e prome campeonato 
Panamericano Infantil y Open G cu a tuma luga na Sogamoso, 
Colombia. 


Presidente di Federacion sr. Moises Fernandez tambe a hiba 
palabra durante e ceremonia di apertura unda e la presenta 
algun di e plan y proyectonan pa aña 2023. Sigur un federacion 
cu a demostra disciplina, dedicacion, deseo y determinacion 
pa por sobresali no solamente nacional pero tambe riba 
plataforma internacional. 

Diadomingo atardi na Flatstone Ballpark a tuma luga e partido 
final di e tor-neo We are Family Softball Tournament 2022. 
Ekiponan di Loopstok Rays y Maduro Brewers a bataya pa 
conkista e titulo maximo. Un total di 10 ekipo a participa den 
e torneo e afia aki. Minister Endy Croes tabata presente pa 
entrega premio na e ekiponan ganado. 


Maduro Brewers a titula campeon absoluto di e torneo, sub 
campeon Loopstok Rays, tercer luga a keda Koolman Reds 
y na di cuantro luga Flanegin Cubs. Minister Endy Croes ta 
felicita sr. Tico Loopstok y directiva pa organisa un bunita 
torneo di familiar. Pabien na ekipo campeon, sub campeon y 
tur cu a participa y haci e torneo aki uno exitoso. 


Gabinete Wever - Croes IT 

MIENTRAS NOS ΤΑ DEN E ULTIMO DIANAN DI AÑA 2022, 
LAGA NOS REFLEXIONA RIBA E COSNAN BON 
CU A HIBA NOS NA RECUPERACION DI NOS DUSHI ARUBA. 
E CURASHI DI CADA CIUDADANO LO TA E INSPIRACION 
PA NOS DRENTA UN AÑA NOBO CU METANAN FIJO Y 
DETERMINACION PA SIGUI LUCHA PA PROGRESO DI NOS PAIS. 
LAGANDO ATRAS TUR NEGATIVISMO PA ASINA 2023 LO TA 
UN AÑA YEN DI BENDICION Y PROSPERIDAD. 


Don Pasco y Telg hia Nabe. 


